section_heading: Uprava
paragraph_text: Nakon ponovnog preuzimanja Dalmacije od Napoleona, prva zadaća Austrije bila je da organizira upravu i sudstvo u regiji. Organiziranje uprave povjereno je posebnoj Dvorskoj komisiji u Beču. Područje Dalmacije se krajem 1815. godine dijeli na sljedeće okruge: zadarski, splitski, dubrovački i kotorski, a već početkom 1816. godine dijeli se na pet okruga: zadarski, splitski, makarski, dubrovački i kotorski. U zadarski okrug ulazi 18 kotarskih općina, među kojima je i kotarska općina Drniš kojoj su pripadali Umljanovići. Prvu veću organizaciju uprave u Dalmaciji Austrija je provela 1823. godine na osnovi odluke donesene 4. svibnja 1821., a objavljene 1822., prema organizacijskom sustavu općina u pokrajini Lombardo-Veneto od 1816. godine. Prema ovoj podjeli Dalmacija se dijeli na četiri okruga: Zadar, Split, Dubrovnik i Kotor. Okruzi se dijele na kotare, a kotari na općine. Umljanovići su spadali u zadarski okrug, pod upravu kotara i općine Drniš. Po ovom organizacijskom sustavu naselja u kojima je živjelo najmanje 25 obitelji imala su seoskog glavara (capovilla). Imenovalo ih je okružno poglavarstvo i služba im je trajala tri godine, a mogla se i ponoviti. Seoski glavar je po potrebi imao po jednog pristava (aggiunto) i čauša (kurira).[https://www.familysearch.org/ark:/61903/3:1:3QS7-899X-X6JB?i=70&cc=2040054&cat=648029 Familysearch.org, ''Matična knjiga umrlih župe Kljaci, 1833. - 1856.] i 1857.<ref>[https://www.familysearch.org/ark:/61903/3:1:3QSQ-G99X-XFQL?i=170&cc=2040054&cat=648029 Familysearch.org, Matična knjiga umrlih župe Kljaci, 1856. - 1872.''] zabilježeno je da su se tih godina glavari Umljanovića u oba slučaja prezivali Mešin, iako se inače nije zapisivao identitet seoskog glavara. U crkvenim knjigama župe također je zapisano da je seoski glavar Umljanovića 1903.<ref>[https://www.familysearch.org/ark:/61903/3:1:3QS7-L99F-4QY4?i=59&cc=2040054&cat=648029 Familysearch.org, Matična knjiga umrlih župe Kljaci, 1886. - 1903.] i 1904.<ref>[https://www.familysearch.org/ark:/61903/3:1:3QS7-L99F-9GZK?i=445&cc=2040054&cat=648029 Familysearch.org, Matična knjiga umrlih župe Kljaci, 1904. - 1920.] godine imao pomoćnika tj. pristava. Nova administrativna podjela Dalmacije provedena je na osnovu zakona od 19. svibnja 1868. godine. Tim zakonom formiran je novi politički kotar Knin, pod kojeg je spala politička općina Drniš. Prema podjeli iz 1903. godine, Umljanovići imaju status poreske općine pod administrativnom upravom sudskog kotara i političke općine Drniš, koja je bila pod upravom političkog kotara Knin.